Virgil van Dijk a hotărât! Ce se întâmplă din vară cu starul lui Liverpool
Jurgen Klopp (56 ani) se desparte de Liverpool la finalul sezonului, după cum a anunțat chiar el, la începutul anului.
Antrenorul german pleacă de la Liverpool la finalul sezonului în curs, când îi expiră contractul. Jurgen Klopp a făcut anunțul prin intermediul unui clip postat pe rețelele sociale ale „cormoranilor”.
”Nu mai am energie”. Așa și-a motivat tehnicianul german decizia în fața suporterilor lui Liverpool, pentru care și-a declarat, din nou, toată dragostea și admirația.
Ce se întâmplă cu Virgil van Dijk
Decizia lui Jurgen Klopp a stârnit neliniște în mijlocul echipei, mai ales în rândul jucătorilor al căror contract se apropie de final.
În cadrul unui interviu acordat pentru BBC, căpitanul lui Liverpool a vorbit despre viitorul său în Premier League.
"Va fi o mare tranziție și fac parte din ea. Cred că cei de la club sunt foarte ocupați cu găsirea unui nou antrenor, acesta este obiectivul principal.
Sunt fericit aici, iubesc echipa. Face parte din viața mea. Vor fi numeroase schimbări. Se întâmplă multe în interiorul clubului, dar noi ne concentrăm pe meciurile care au mai rămas", a declarat Virgil van Dijk.
Virgil van Dijk a numit cei dificili patru adversari
De-a lungul sezoanelor petrecute în Premier League, Virgil van Dijk s-a duelat cu adversari de top de la Manchester City, Manchester United, Chelsea sau Arsenal, dar a avut și dueluri spectaculoase în UEFA Champions League.
Într-un interviu acordat pentru Gary Lineker și Micah Richards, în podcastul Rest in Football, olandezul a explicat alegerile făcute.
"Erling Haaland este un adversar dificil. Este foarte puternic, un atacant modern. Dacă îi oferi un centimetru, atunci te va pedepsi.
La fel este și cu Aguero. Nu a marcat multe goluri împotriva noastră, dar de când am jucat împotriva lui, când eram la Southampton, era mereu acolo, finaiza și cu dreptul, și cu stângul", a povestit Virgil van Dijk, care i-a mai nominalizat pe Olivier Giroud și Lionel Messi.
Urmăriți SPORT.RO și pe Google News